Jayson Tatum

**Džeisonas Kristoferis Teitamas** (, g. ) – JAV krepšininkas, žaidžiantis NBA lygoje besivaržančioje Bostono „Celtics“ komandoje. Universitete rungtyniavo Diuko „Blue Devils“.

2017 m. NBA naujokų biržoje Bostono „Celtics“ jį pasirinko trečiuoju šaukimu, o 2018 m. jis buvo išrinktas į pirmąją NBA simbolinę naujokų komandą. Teitamas 2022 m. pripažintas naudingiausiu NBA Rytų konferencijos finalo žaidėju ir padėjo „Celtics“ ekipai pasiekti NBA finalą.

Su JAV nacionaline krepšinio rinktine iškovojo aukso medalius 2020 m. vasaros olimpinėse žaidynėse Tokijuje. Jam priklauso daugiausiai NBA „Visų žvaigždžių“ rungtynėse pelnytų taškų rekordas (55) ir daugiausiai atkrintamųjų varžybų septintosiose rungtynėse pelnytų taškų rekordas (51).

## Karjera universitete
2016 m. gruodžio 3 d., debiutuodamas Diuko komandoje, Teitamas pelnė 10 taškų ir 94:55 nugalėjo Meino „Black Bears“. 2016 m. gruodžio 12 d. buvo pripažintas Atlanto pakrantės konferencijos (ACC) savaitės naujoku. Vasario 15 d. jis pelnė 28 taškus ir atkovojo 8 atšokusius kamuolius per 65:55 pergalę prieš Virdžinijos „Cavaliers“.

Į NCAA turnyrą Diuko „Blue Devils“ pateko iš antrosios vietos ir pirmajame etape įveikė Trojos universitetą, tačiau antrajame etape nusileido Pietų Karolinos universitetui. Teitamas turnyre vidutiniškai rinko po 16,5 taško ir atkovojo po 7,5 kamuolio per rungtynes.

Pirmąjį ir vienintelį savo sezoną Diuko universitete Teitamas sužaidė 29 rungtynes, per kurias vidutiniškai pelnė po 16,8 taško, atkovojo po 7,3 kamuolio, atliko po 2,1 rezultatyvaus perdavimo, perėmė po 1,3 kamuolio ir buvo išrinktas į simbolinę ACC pirmakursių komandą bei trečiąją ACC simbolinę komandą.

Pasibaigus sezonui paskelbė, jog ketina dalyvauti 2017 m. NBA naujokų biržoje.

## Profesionali karjera

### Bostono „Celtics“ (2017–dabar)

#### 2017–18 m. sezonas
Bostono „Celtics“ generalinis vadybininkas Danny Ainge 2017 m. pirmąjį šaukimą iškeitė į Filadelfijos „76ers“ ekipą, tikėdamasis, kad galės įsigyti dar vieną vertingą šaukimą ir vis tiek pašaukti žaidėją, kurį buvo nusiteikęs pašaukti – Džeisoną Teitamą. Tai Bostonui pasiteisino ir jiems pavyko pašaukti Teitamą trečiuoju šaukimu.

Debiutinėse rungtynėse Teitamas pelnė dvigubą dublį – 14 taškų ir 10 atkovotų atšokusių kamuolių, būdamas pagrindinis komandos sunkusis kraštas, tačiau pralaimėjo Klivlando „Cavaliers“ klubui 102:99.

Bostono „Celtics“ sezoną baigė 55–27 rezultatu ir į 2018 m. NBA atkrintamąsias varžybas pateko būdami antri Rytų konferencijoje. Pirmosiose antrojo rato serijos prieš Filadelfijos „76ers“ rungtynėse Teitamas pelnė 28 taškus ir Bostonas laimėjo 117:101. Jis tapo pirmuoju „Celtics“ naujoku, per atkrintamąsias pelniusiu 25 ar daugiau taškų nuo Larry Bird laikų 1980 m. atkrintamosiose. Trečiosiose rungtynėse pelnęs 24 taškus, jis tapo pirmuoju Bostono naujoku, pelniusiu 20 taškų penkiose atkrintamųjų varžybų rungtynėse iš eilės.

2018 m. gegužės 22 d. Džeisonas Teitamas įtrauktas į pirmąją NBA simbolinę naujokų komandą.

#### 2018–19 m. sezonas
2018–19 m. sezono atidarymo rungtynėse žaidėjas pelnė 23 taškus, atkovojo 9 kamuolius ir atliko 3 rezultatyvius perdavimus 105:87 pergalėje prieš Filadelfijos „76ers“. Vasario 5 d. pelnė 25 taškus ir atkovojo 7 atšokusius kamuolius per 103:96 pergalę prieš Klivlando „Cavaliers“. Per NBA „Visų žvaigždžių“ savaitgalį Teitamas laimėjo „Įgūdžių iššūkio“ konkursą.

#### 2019–20 m. sezonas
2019 m. gruodžio 22 d. Teitamas pagerino karjeros rezultatyvumo rekordą ir pelnė 39 taškus bei atkovojo 12 atšokusių kamuolių 119:93 pergalėje prieš Šarlotės „Hornets“. 2020 m. sausio 11 d. pelnė dar daugiau – 41 tašką ir 140:105 įveikė Naujojo Orleano „Pelicans“ ekipą. Sausio 30 d. Teitamas pirmą kartą karjeroje išrinktas į NBA „Visų žvaigždžių“ rungtynes kaip Rytų konferencijos atsarginis žaidėjas. Vasario 23 d. jis pelnė 41 tašką, tačiau Bostonas 114:112 pralaimėjo Los Andželo „Lakers“ klubui. Pasibaigus reguliariajam sezonui buvo įtrauktas į trečiąją NBA simbolinę komandą.

2020 m. NBA atkrintamosiose varžybose „Celtics“ komanda sugebėjo patekti į Rytų konferencijos finalą, bet per šešias rungtynes buvo eliminuota Majamio „Heat“ ekipos.

#### 2020–21 m. sezonas
2020 m. lapkričio 22 d. Teitamas ir Bostono „Celtics“ susitarė dėl maksimalaus naujoko sutarties pratęsimo penkeriems metams, kurio vertė – 195 milijonai JAV dolerių. Vasario 23 d. buvo išrinktas į 2021 m. NBA „Visų žvaigždžių“ rungtynes. Balandžio 9 d. Teitamas pagerino karjeros rezultatyvumo rekordą ir pelnė 53 taškus, atkovojo 16 atšokusių kamuolių bei pataikė 15 baudos metimų 145:136 pergalėje prieš Minesotos „Timberwolves“. Jis tapo jauniausiu „Celtics“ žaidėju, pelniusiu daugiau nei 50 taškų; be to, jis pelnė trečią didžiausią taškų skaičių vilkėdamas „Celtics“ aprangą (po Larry Bird ir Kevin McHale) ir tapo antruoju žaidėju „Celtics“ istorijoje, kuriam pavyko pelnyti daugiau nei 50 taškų ir sugriebti daugiau nei 10 atšokusių kamuolių (1989 m. lapkričio mėn. tai padarė L. Bird). Balandžio 19 d. pirmą kartą karjeroje atliko trigubą dublį – surinko 14 taškų, atkovojo 13 kamuolių ir atliko 10 rezultatyvių perdavimų per 102:96 pralaimėjimą Čikagos „Bulls“ ekipai.

Gegužės 4 d. Teitamas išvedė Bostoną iš 32 taškų deficito prieš San Antonijo „Spurs“ – tai buvo trečias didžiausias sugrįžimas NBA istorijoje, o Teitamas taip pat pelnė 60 taškų ir susilygino su aukščiausiu taškų rekordu tarp „Celtics“ žaidėjų (Larry Bird tai padarė 1985 m. kovo 12 d.). Jis buvo vienas iš trijų žaidėjų, pelniusių 60 ar daugiau taškų bei nepraradusių nė vieno kamuolio, ir buvo pripažintas geriausiu Rytų konferencijos savaitės žaidėju, nes vidutiniškai per rungtynes pelnė po 42,7 taško, atliko po 6,0 rezultatyvaus perdavimo ir atkovojo po 6,0 kamuolio.

Gegužės 18 d. vykusiose pirmosiose įkrintamųjų varžybų rungtynėse Teitamas pelnė 50 taškų ir atvedė Bostoną į 118:100 pergalę prieš Vašingtono „Wizards“. Trečiosiose pirmojo rato rungtynėse prieš Bruklino „Nets“ ir jų „didįjį trejetą“ (Kevin Durant, James Harden ir Kyrie Irving) jis pelnė 50 taškų, pataikydamas 50 % metimų (16/30), atkovojo 6 kamuolius, atliko 7 rezultatyvius perdavimus ir perėmė 2 kamuolius. Teitamas tapo tik šeštuoju krepšininku „Celtics“ istorijoje, kuriam per atkrintamąsias varžybas pavyko pelnyti 50 ar daugiau taškų; jis taip pat tapo vieninteliu žaidėju NBA istorijoje, kuriam pavyko pelnyti 50 ar daugiau taškų reguliariajame sezone, 50 ar daugiau taškų įkrintamosiose varžybose ir 50 ar daugiau taškų atkrintamosiose varžybose. Nors Bostonas pralaimėjo „Nets“ klubui per penkerias rungtynes, Teitamas pasiekė „Celtics“ klubo rekordą – per tris atkrintamųjų varžybų rungtynes iš viso pelnė 122 taškus.

#### 2021–22 m. sezonas
2022 m. sausio 23 d. pelnė 51 tašką, atkovojo 10 atšokusių kamuolių, atliko 7 rezultatyvius perdavimus ir pataikė 9 tritaškius 116:87 pergalėje prieš Vašingtono „Wizards“. Vasario 3 d. jis trečią kartą iš eilės išrinktas į „Visų žvaigždžių“ rungtynes. Kovo 3 d. Bostono lyderis 21 iš savo 37 taškų pelnė ketvirtajame ketvirtyje, atkovojo 6 kamuolius bei atliko 5 rezultatyvius perdavimus ir 120:107 laimėjo prieš Memfio „Grizzlies“. Sekančiose rungtynėse Teitamas prieš Bruklino „Nets“ pelnė 54 taškus ir pagerino savo sezono rezultatyvumo rekordą. Kovo 28 d. tapo pirmuoju žaidėju klubo istorijoje, kuris buvo pripažintas geriausiu savaitės žaidėju dvi savaites iš eilės.Balandžio 17 d., atkrintamųjų pirmojo rato pirmosiose rungtynėse, Teitamas pelnė 31 tašką ir atliko 8 rezultatyvius perdavimus. Jis pataikė pergalingą metimą ir nugalėjo Bruklino „Nets“ 115:114. Bostonas galiausiai baigė pirmojo rato seriją 4–0. Teitamo vadovaujami „Celtics“ antrajame etape susitiko su Milvokio „Bucks“, o serija baigėsi labai atkakliai – Bostono „Celtics“ laimėjo 4–3. Jo įtakingiausios rungtynės buvo šeštosios, kuriose jis pelnė 46 taškus, atkovojo 9 kamuolius ir atliko 4 rezultatyvius perdavimus, o Bostonas iškovojo 108:95 pergalę ir privertė žaisti septintąsias rungtynes. Konferencijos finale Bostono ekipa susitiko su Majamio „Heat“ ir vėl laimėjo labai konkurencingą bei sunkią seriją rezultatu 4–3, todėl Bostonas pirmą kartą pateko į NBA finalą nuo 2010 m. Teitamas buvo pripažintas naudingiausiu Rytų konferencijos finalo žaidėju, nes serijoje vidutiniškai pelnė po 25,0 taško, atkovojo po 8 kamuolius ir atliko po 5,5 rezultatyvaus perdavimo. Pirmosiose finalo rungtynėse Teitamas atvedė „Celtics“ į 120:108 pergalę prieš „Golden State Warriors“. Nors jo metimų iš žaidimo taiklumas buvo vienas blogiausių jo karjeroje (3/17), jis atliko 13 rezultatyvių perdavimų. Iš pradžių Bostonas serijoje pirmavo 2–1, bet galiausiai ją pralaimėjo 2–4. Teitamas pasiekė visų laikų NBA rekordą – 100 prarastų kamuolių per vienerias atkrintamąsias.

#### 2022–23 m. sezonas
2022 m. lapkričio 30 d. Teitamas pelnė 49 taškus, sugriebė 11 atšokusių kamuolių ir pataikė 8 tritaškius 134:121 pergalėje prieš Majamio „Heat“. Jis tapo jauniausiu NBA istorijoje žaidėju, pataikiusiu 900 tritaškių, kai jam buvo 24 metai, ir pagerino ankstesnį rekordą, kurį pasiekė 25 metų Bradley Beal. Gruodžio 13 d. pelnė 44 taškus, atkovojo 9 kamuolius ir atliko 6 rezultatyvius perdavimus 122:118 pergalėje po pratęsimo prieš Los Andželo „Lakers“.

2023 m. sausio 5 d. antrą kartą karjeroje surinko trigubą dublį – pelnė 29 taškus, atkovojo 14 atšokusių kamuolių ir atliko 10 rezultatyvių perdavimų 124:95 pergalėje prieš Dalaso „Mavericks“. Sausio 16 d. pelnė 51 tašką, atkovojo 9 kamuolius ir atliko 5 rezultatyvius perdavimus, pataikydamas 15 iš 23 metimų, 7 iš 12 tritaškių bei 14 iš 14 baudos metimų, ir laimėjo prieš Šarlotės „Hornets“ 130:118. Sausio 19 d., 2022 m. NBA finalo revanšinėse rungtynėse, Teitamas surinko 34 taškus, atkovojo 19 atšokusių kamuolių, atliko 6 rezultatyvius perdavimus ir perėmė tris kamuolius, o Bostono klubas įveikė „Golden State Warriors“ 121:118 po pratęsimo. Jis tapo pirmuoju „Celtics“ krepšininku, kuriam pavyko pelnyti daugiau nei 30 taškų, atkovoti daugiau nei 15 kamuolių ir atlikti daugiau nei 5 rezultatyvius perdavimus per rungtynes po Paul Pierce 2002 m. Jis taip pat tapo 10-uoju žaidėju NBA istorijoje, kuriam iki 25 metų amžiaus pavyko pelnyti 9000 karjeros taškų. Sausio 26 d. buvo ketvirtą kartą iš eilės išrinktas į „Visų žvaigždžių“ rungtynes.
Vasario 10 d. Teitamas pelnė 41 tašką, pataikydamas 5 iš 10 tritaškių, pergalėje 127:116 prieš Šarlotės „Hornets“ ir tapo jauniausiu žaidėju (24 metai ir 244 dienos), per karjerą pataikiusiu 1000 tritaškių. Vasario 19 d. NBA „Visų žvaigždžių“ rungtynėse Teitamas pelnė 55 taškus, atkovojo 10 kamuolių ir atliko 6 rezultatyvius perdavimus, pagerindamas ankstesnį Anthony Davis „Visų žvaigždžių“ rungtynių rekordą (52 taškai), taip pat laimėjo naudingiausio žaidėjo apdovanojimą. Jis sezoną baigė pelnydamas vidutiniškai po 30,1 taško per rungtynes ir tapo vieninteliu žaidėju Bostono „Celtics“ istorijoje, kuriam per sezoną pavyko vidutiniškai pelnyti bent 30 taškų per rungtynes.Septintosiose Rytų konferencijos pusfinalio rungtynėse Teitamas pasiekė naują daugiausiai septintosiose rungtynėse pelnytų taškų rekordą (51 taškas 112:88 pergalėje prieš Filadelfijos „76ers“) ir pagerino ankstesnį Stephen Curry (50 taškų) rekordą. Ketvirtosiose Rytų konferencijos finalo rungtynėse krepšininkas pelnė 33 taškus, atkovojo 11 kamuolių ir atliko 7 rezultatyvius perdavimus per 116:99 pergalę prieš Majamio „Heat“. Jis aplenkė Paul Pierce ir tapo daugiausiai tritaškių pataikiusiu „Celtics“ krepšininku atkrintamųjų varžybų istorijoje. Septintosiose rungtynėse, dar rungtynių pradžioje, po bandymo perimti kamuolį, jis susižeidė čiurną, bet sugebėjo žaisti iki rungtynių pabaigos, tačiau jo kūno kalba ir neįprastas sprogstamumo trūkumas leido suprasti, kad jis žaidžia per skausmą. Galiausiai Bostonas seriją prieš Majamį pralaimėjo 3–4. Po rungtynių duodamas interviu Teitamas kalbėjo apie čiurnos traumą: „Buvo tiesiog apmaudu, kad buvau... tarsi nesavas. Buvo sunku judėti. Tiesiog apmaudu, kad tai nutiko per pirmąją rungtynių minutę.“
#### 2023–24 m. sezonas
2023 m. lapkričio 4 d. jis pelnė 32 taškus bei atkovojo 11 kamuolių per 124:114 pergalę prieš Bruklino „Nets“ ir, būdamas 25 metų ir 246 dienų amžiaus, tapo jauniausiu „Celtics“ istorijoje žaidėju, pelniusiu 10 000 karjeros taškų. Lapkričio 20 d. Teitamas pelnė 45 taškus, atkovojo 13 kamuolių ir atliko 6 rezultatyvius perdavimus, kai Bostonas pralaimėjo 121:118 po pratęsimo Šarlotės „Hornets“ ekipai. 2024 m. sausio 25 d. buvo išrinktas į 2024 m. NBA „Visų žvaigždžių“ rungtynes – penktą kartą iš eilės karjeroje ir antrą kartą iš eilės kaip startinio penketo žaidėjas.

Kovo 9 d. Teitamas ir Jaylen Brown kartu pelnė 56 taškus per 117:107 pergalę prieš Finikso „Suns“. Jis tapo trečiuoju Bostono krepšininku, pataikiusiu 1000 tritaškių, kartu su Paul Pierce ir komandos draugu J. Brown. Reguliarųjį sezoną Teitamo vedamas klubas baigė geriausiu rezultatu visoje lygoje – 64–18.

Balandžio 21 d. pirmojo atkrintamųjų varžybų etapo pirmosiose rungtynėse su Majamio „Heat“ Teitamas pirmą kartą karjeroje atkrintamosiose surinko trigubą dublį – 23 taškai, 10 atkovotų kamuolių ir 10 rezultatyvių perdavimų (pergalė 114:94). Bostonas nugalėjo „Heat“ 4–1, o vėliau antrajame etape įveikė Klivlando „Cavaliers“ 4–1. Konferencijos finale jie susitiko su Indianos „Pacers“, tačiau juos nušlavė tik per 4 rungtynes ir pateko į NBA finalą. 2024 m. NBA finalo trečiosiose rungtynėse prieš Dalaso „Mavericks“ Teitamas pelnė 31 tašką, atkovojo 6 kamuolius ir atliko 5 rezultatyvius perdavimus bei iškovojo 106:99 pergalę. „Celtics“ užbaigė sezoną ir iškovojo NBA čempionų titulą, o seriją baigė rezultatu 4–1.

## Statistika

### NBA

#### Reguliarusis sezonas

|-
| style="text-align:left;"|2017–18
| style="text-align:left;"|Bostonas
| **80** || **80** || 30.5 || **.475** || **.434** || .826 || 5.0 || 1.6 || 1.0 || .7 || 13.9
|-
| style="text-align:left;"|2018–19
| style="text-align:left;"|Bostonas
| 79 || 79 || 31.1 || .450 || .373 || .855 || 6.0 || 2.1 || 1.1 || .7 || 15.7
|-
| style="text-align:left;"|2019–20
| style="text-align:left;"|Bostonas
| 66 || 66 || 34.3 || .450 || .403 || .812 || 7.0 || 3.0 || **1.4** || **.9** || 23.4
|-
| style="text-align:left;"|2020–21
| style="text-align:left;"|Bostonas
| 64 || 64 || 35.8 || .459 || .386 || **.868** || 7.4 || 4.3 || 1.2 || .5 || 26.4
|-
| style="text-align:left;"|2021–22
| style="text-align:left;"|Bostonas
| 76 || 76 || 35.9 || .453 || .353 || .853 || 8.0 || 4.4 || 1.0 || .6 || 26.9
|-
| style="text-align:left;"|2022–23
| style="text-align:left;"|Bostonas
| 74 || 74 || **37.1** || .466|| .350 || .854 || **8.8** || 4.6 || 1.1 || .7 || **30.1**
|-
| style="text-align:left; background:#afe6ba;"|2023–24
| style="text-align:left;"|Bostonas
| 74 || 74 || 35.7 || .471 || .376 || .833 || 8.1 || 4.9 || 1.0 || .6 || 26.9
|-
| style="text-align:left;"|2024–25
| style="text-align:left;"|Bostonas
| 72 || 72 || 36.4 || .452 || .343 || .814 || 8.7 || **6.0** || 1.1 || .5 || 26.8
|- class="sortbottom"
| style="text-align:center;" colspan="2"|Karjera
| 585 || 585 || 34.5 || .459 || .370 || .840 || 7.4 || 3.8 || 1.1 || .7 || 23.6
|- class="sortbottom"
| style="text-align:center;" colspan="2"|Visų žvaigždžių
| 6 || 5 || 21.5 || .618 || .408 || .500 || 4.5 || 4.7 || 1.7 || .5 || 21.8

#### Atkrintamosios varžybos

|-
| style="text-align:left;"|2018
| style="text-align:left;"|Bostonas
| 19 || 19 || 35.9 || **.471** || .324 || .845 || 4.4 || 2.7 || **1.2** || .5 || 18.5
|-
| style="text-align:left;"|2019
| style="text-align:left;"|Bostonas
| 9 || 9 || 32.8 || .438 || .323 || .744 || 6.7 || 1.9 || 1.1 || .8 || 15.2
|-
| style="text-align:left;"|2020
| style="text-align:left;"|Bostonas
| 17 || 17 || 40.6 || .434 || .373 || .813 || 10.0 || 5.0 || 1.0 || 1.2 || 25.7
|-
| style="text-align:left;"|2021
| style="text-align:left;"|Bostonas
| 5 || 5 || 37.0 || .423 || .389 || **.918** || 5.8 || 4.6 || **1.2** || **1.6** || **30.6**
|-
| style="text-align:left;"|2022
| style="text-align:left;"|Bostonas
| **24** || **24** || **41.0** || .426 || **.393** || .800 || 6.7 || 6.2 || **1.2** || .9 || 25.6
|-
| style="text-align:left;"|2023
| style="text-align:left;"|Bostonas
| 20 || 20 || 40.0 || .458 || .323 || .876 || **10.5** || 5.3 || 1.1 || 1.1 || 27.2
|-
| style="text-align:left; background:#afe6ba;"|2024
| style="text-align:left;"|Bostonas
| 19 || 19 || 40.4 || .427 || .283 || .861 || 9.7 || **6.3** || 1.1 || 0.7 || 25.0
|-
| style="text-align:left;"|2025
| style="text-align:left;"|Bostonas
| 8 || 8 || 40.3 || .423 || .372 || .889 || **11.5** || 5.4 || **2.1** || .8 || 28.1
|- class="sortbottom"
| style="text-align:center;" colspan="2"|Karjera
| 121 || 121 || 39.0 || .439 || .348 || .841 || 8.2 || 4.9 || 1.2 || .9 || 24.3
|}

### Universitetas

|-
| style="text-align:left;"|2016–17
| style="text-align:left;"|Duke
| 29 || 27 || 33.3 || .452 || .342 || .849 || 7.3 || 2.1 || 1.3 || 1.1 || 16.8
|- class="sortbottom"
| style="text-align:center;" colspan="2"|Karjera
| 29 || 27 || 33.3 || .452 || .342 || .849 || 7.3 || 2.1 || 1.3 || 1.1 || 16.8
|}

## Asmeninis gyvenimas
2017 m. gimė jo sūnus Džeisonas jaunesnysis (paprastai pravardžiuojamas „Deuce“). 2019 m. birželio 21 d. Teitamas pasirašė sutartį su „Jordan Brand“.

## Apdovanojimai ir pasiekimai

### NBA

* NBA čempionas (2024 m.)
* 6× NBA „Visų žvaigždžių“ rungtynių žaidėjas (2020–2025 m.)
* NBA „Visų žvaigždžių“ rungtynių naudingiausias žaidėjas (2023 m.)
* 4× pirmosios NBA simbolinės komandos žaidėjas (2022–2025 m.)
* Trečiosios NBA simbolinės komandos žaidėjas (2020 m.)
* Pirmosios NBA simbolinės naujokų komandos žaidėjas (2018 m.)

### Kiti
* 2024 m. vasaros olimpinės žaidynės – 

## Išnašos

## Nuorodos

* Jayson Tatum profilis „Basketball Reference“ 
* Jayson Tatum profilis „BasketNews“ 
* Jayson Tatum profilis „NBA“ 
* Jayson Tatum profilis „Proballers“ 
* Jayson Tatum NCAA profilis „Sports Reference“